Diari Oficial de la Generalitat Valenciana


Sumari del DOGV 3825, del 30-08-2000 (2000/6729)

Informació pública de les bases de la convocatòria per cobrir dues places de conserge al Poliesportiu Municipal.
----------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6729


Data del document
:   14-07-2000

Organisme emissor
:   Ajuntament de Benaguasil

Tipus de document
:   Convocatòria

Descriptors 

:   * Benaguasil
    * administració local
    * concurs administratiu
    * personal de serveis

Informació pública de les bases de la convocatòria per cobrir dues places de conserge al Poliesportiu Municipal. [2000/X6729]
  
Aprovades les bases que regiran la convocatòria per cobrir dos llocs de treball de conserges al Poliesportiu Municipal, incloses en la plantilla laboral d'aquest ajuntament, se'n procedeix a la publicació:
  
Bases per cobrir dos llocs de treball de conserges al Poliesportiu Municipal, incloses en la plantilla laboral d'aquest ajuntament.
  
Base 1. Objecte Aquestes bases tenen per objecte establir les normes que regiran el procés de selecció del personal laboral al servei d'aquesta Corporació per als llocs de treball que s'hi expressen: dues places de conserge al Poliesportiu Municipal.
  
Base 2. Legislació aplicable En tot allò no previst en les presents bases específiques, regirà allò que establesquen els preceptes següents:
  
Llei 7/1985, de 2 d'abril, Reguladora de les Bases de R.L.
  
Llei 11/1999, de 21 d'abril, modificadora de la Llei 7/1985, de 2 d'abril.
  
Preceptes bàsics del RDL 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
Preceptes bàsics del RD 896/1991, de 7 de juny.
  
Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana.
  
Preceptes no bàsics del RD 896/1991, de 7 de juliol.
  
Decret 33/1999, de 9 de març, del Govern Valencià (DOGV núm. 3.477, de 20 d'abril), i RD 364/1995, de 10 de març, que aprova el Reglament General d'ingrés del personal al servei de l'administració general de l'Estat.
  
Les altres disposicions reglamentàries sobre la matèria.
  
Base 3. Requisits dels aspirants
  
3.1 Per tal de poder participar en les proves de selecció, els aspirants hauran de reunir les condicions següents:
  
Tenir nacionalitat espanyola o la d'un dels altres estats membres de la Unió Europea o d'aquells estats als quals siga d'aplicació la Llei de Circulació de Treballadors, en els termes previstos en la llei estatal que regula la matèria.
  
Tenir complits 18 anys d'edat, i no excedir dels 50; o, altrament, acreditar serveis prestats a l'administració, amb prou antiguitat que permeta tenir coberta en el moment de jubilació la cotització mínima a la Seguretat Social.
  
Complir les condicions específiques per a poder desenvolupar els treballs que els siguen assignats per raó del seu càrrec.
  
Estar en possessió de la titulació de Graduat Escolar
  
No patir malaltia, ni estar afectats per cap limitació física o psíquica incompatible amb el desenvolupament de les funcions pròpies del lloc de treball, o que les impossibilite.
  
No haver estat separat mitjançant expedient disciplinari del servei de qualssevol de les administracions públiques.
  
3.2 La titulació s'acreditarà mitjançant l'expedició dels títols corresponents per l'autoritat acadèmica competent.
  
3.3 Tots els requisits hauran de complir-se en l'últim dia de termini de presentació de sol·licituds i mantenir-se durant tot el procés selectiu.
  
Base 4. Sol·licituds
  
4.1 Participants
  
Els qui desitgen participar en les corresponents proves d'accés ho hauran de sol·licitar amb els models d'instàncies que es reprodueixen en l'annex II de la convocatòria; independentment, podran ser retirades en aquestes oficines municipals i hauran d'anar acompanyades dels comprovants següents:
  
Un resguard justificatiu d'haver abonat els drets d'examen, que es fixen en 3.000 PTA.
  
Pera la fase de concurs, els sol·licitants jauran de presentar els justificants dels mèrits al·legats.
  
Certificat mèdic d'aptitud física i psíquica en què es faran constar les condicions d'agudesa auditiva, vista, tensió arterial , aptitud psicomotriu, idèntiques a les que es fixen per al carnet de conduir.
  
Els aspirants faran constar en la seua instància que reuneixen els requisits establerts en la base 3ª 3.1, a, b, c, d, e i f; alhora, s'hauran de comprometre a jurar o prometre acatament a la Constitució, a l'Estatut d'Autonomia de la Comunitat Valenciana i a les lleis, segons el que preveu l'article 32.e del Decret Legislatiu de 24 d'octubre de 1955, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i el Reial Decret 707/1979, de 5 d'abril (BOE núm. 83, de 6 d'abril).
  
4.2 Òrgan a què s'envien
  
Els sol·licitants es dirigiran a l'Alcaldia Presidència d'aquest ajuntament.
  
4.3 Termini de presentació
  
El termini de presentació de sol·licituds serà de vint dies naturals, comptador a partir de l'endemà de la publicació de l'extracte de la convocatòria en el BOE.
  
4.4 Lloc
  
Les sol·licituds es presentaran al Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5 Drets d'examen
  
L'import dels drets d'examen i de formació de l'expedient de cada una de les proves selectives es fixa en 3.000 PTA, i només podrà ser retornat quan l'aspirant no fos admès a les proves per manca de requisits per a participar-hi.
  
4.6 Pagament
  
El pagament d'aquests drets es farà en la Tresoreria Municipal o al compte corrent que s'establesca si fa el cas. El pagament es podrà fer directament o per gir postal o telegràfic, dirigit a la Tresoreria i s'hi indicarà clarament la plaça a què aspire l'opositor.
  
Base 5. Admissió d'aspirants Una vegada finalitzat el termini de presentació d'instàncies, l'Alcaldia-Presidència dictarà una resolució en el termini màxim d'un mes en què declararà aprovades les llistes provisionals d'aspirants admesos i exclosos.
  
En aquesta resolució, que es publicarà en el DOGV i al tauler d'anuncis municipal, hi constarà el nom i els cognoms dels aspirants admesos i exclosos i, si fa el cas, el motiu de la no-admissió, i es concedirà un termini de deu dies hàbils per tal que puguen formular-se reclamacions o subsanar defectes que n'hagen motivat l'exclusió. Si es presenta cap reclamació serà acceptada o rebutjada en la resolució per la qual s'aprove la llista definitiva, que es publicarà, alhora, als llocs indicats per a la llista provisional.
  
En el mateix acte administratiu, s'indicarà a més a més el lloc, la data i l'hora d'inici del primer exercici, que tindrà lloc en el termini no inferior a quinze dies hàbils, així com l'ordre de crida dels aspirants segons el resultat del sorteig a què es refereix l'article 10.3 del Decret 33/1999, de 19 de març, del Govern Valencià; la composició dels tribunals i la data de constitució d'aquests.
  
Els resultats de cada un dels exercicis, les successives crides i convocatòries i, en definitiva, qualsevol decisió que adopte el tribunal de selecció i que haja de conèixer el personal aspirant fins a l'acabament de les proves selectives o, si fa el cas, la fase de concurs, s'exposaran als locals on s'hagen realitzat els exercicis anteriors, o als que s'assenyalen en l'últim annex, i hi haurà prou amb l'última exposició en la data en què s'inicie, com a notificació a tots els efectes. La crida per a la sessió següent d'un mateix exercici s'haurà de realitzar amb un termini mínim d'antelació de 12 hores, mentre que la convocatòria per a un exercici distint haurà de respectar un termini de 48 hores.
  
Base 6. Tribunals qualificadors 6.1 Composició
  
President: el president de la Corporació o membre d'aquesta que delegue.
  
Secretari: el secretari de la Corporació o funcionari d'aquesta que delegue, que actuarà amb veu però sense vot.
  
Vocals:
  
Un representant de l'administració del Consell de la Generalitat Valenciana, designat per la Direcció General d'Interior.
  
El regidor delegat de l'Àrea o, altrament, un regidor designat pel president de la Corporació.
  
El funcionari que ocupe la direcció del respectiu servei o departament o, altrament, un funcionari de titulació igual o superior a l'exigida en la convocatòria.
  
Un treballador contractat en règim laboral designat pel president de la Corporació a proposta de l'òrgan de representació de personal.
  
Un representant de l'organització sindical més representativa de l'Ajuntament amb presència en la Mesa de Negociació Municipal.
  
La designació dels membres del tribunal inclourà la dels respectius suplents
  
6.2 Tret del president, tots els membres del Tribunal hauran d'estar en possessió d'una titulació igual o inferior a l'exigida en la respectiva convocatòria.
  
6.3 El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerira, que col·laboraran amb el tribunal i tindran veu, però no vot.
  
6.4 Abstenció i recusacions
  
Quan concórrega en els membres del tribunal cap de les circumstàncies previstes en l'art. 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia-Presidència; alhora, els aspirants podran recusar-los en la forma prevista en l'art. 29 d'aquesta llei.
  
6.5 Constitució i actuació
  
6.5.1 Els tribunals no podran constituir-se ni actuar sense l'assistència de més de la meitat dels seus integrants titulars o suplents indistintament, entre els quals necessàriament haurà d'haver-hi un president i un secretari. Alhora estan facultats per a resoldre les qüestions que puguen suscitar-se durant la realització de les proves per a adoptar els acords necessaris que en garantesquen el degut ordre en tot allò no previst en aquestes bases i per a l'adequada interpretació de les bases generals i específiques d'aquesta convocatòria.
  
6.5.2 De cada sessió, el secretari estendrà una acta on es faran constar les qualificacions dels exercicis, les avaluacions individualitzades dels mèrits de cada aspirant en la fase de concurs i també les incidències i votacions que s'hi produesquen.
  
Les actes numerades i rubricades constituiran l'expedient que reflectirà el procés selectiu realitzat.
  
6.5.3. Les actuacions del tribunal podran ser recorregudes en recurs d'alçada davant de l'alcalde-president de l'Ajuntament, en el termini d'un mes, comptador des que aquestes es feren públiques, d'acord amb l'art. 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a la resolució del recurs d'alçada, l'Alcaldia'Presidència sol·licitarà un informe del Tribunal actuant que, si fa el cas, es tornarà a constituir a tals efectes d'acord amb el que estableixen les presentes bases i resoldrà i notificarà la resolució en el termini màxim de tres mesos, transcorregut el qual sense que se'n produesca cap s'entendrà desestimada tal reclamació.
  
6.6. Indemnització per raó de servei
  
Els membres del tribunal i també els possibles assessors especialistes percebran les indemnitzacions que, per raó de servei, tinguen establertes en el Reial Decret 236/1988, de 4 de maig (BOE núm. 68, de 19 de març de 1988), en les quanties previstes per la Resolució d'11 de febrer de 1991 (BOE núm. 47, de 23 de febrer de 1991).
  
El tribunal que actue en les proves selectives tindrà les mateixes categories que es fixen per als que actuen en l'administració central de l'Estat d'acord amb l'art. 33.2 del Reial Decret 236/1988 esmentat.
  
Base 7. Inici i desenvolupament de les proves 7.1 Les proves no podran començar fins que trancórreguen almenys quinze dies des de la publicació de la data, hora i lloc de l'inicio del primer exercici a què es refereix el paràgraf següent.
  
En aquest sentit, la data, hora i lloc de l'inici del primer exercici, l'ordre d'actuació dels aspirants prèviament determinat per sorteig públic, juntament amb la llista dels aspirants admesos i exclosos, la composició dels tribunals i la data de constitució per a la valoració dels mèrits, es publicarà en el DOGV i al tauler d'anuncis municipal.
  
7.2 Totes les proves podran realitzar-se indistintament, en valencià o castellà, a elecció de l'aspirant.
  
Base 8. Sistema selectiu S'adopta el de concurs-oposició
  
Consistirà en un sistema de selecció que uneix al d'oposició, que es basa en la realització de successives proves de selecció, de caràcter obligatori i algunes d'aquestes eliminatòries, encaminades a determinar l'aptitud, capacitat i els coneixements dels aspirants en relació amb les funcions de la plaça convocada, la de concurs, que consisteix en una valoració de l'experiència concreta respecte de les funcions pròpies de la plaça vacant a proveir (art. 15 del Decret 33/1999, del Govern Valencià).
  
Base 9. Qualificació oposició i concurs 9.1 Oposició
  
El temari d'aquest ve reflectit en l'annex I.
  
9.1.1 Els exercicis obligatoris i eliminatoris seran puntuats fins a un màxim de deu punts. Caldrà assolir un mínim de cinc punts per a realitzar l'exercici següent.
  
La qualificació de cada exercici i aspirant es determinarà per la mitjana resultant de les qualificacions atorgades per cada membre del tribunal.
  
El resultat dels exercicis obligatoris s'obtindrà sumant les puntuacions de cada un d'aquests. Es consideraran aprovats, entre els aspirants que hagen superat les proves, aquells que hagen obtingut major puntuació, en nombre no superior al doble de vacants convocades. Els aprovats accediran a la fase de concurs.
  
9.1.2. Relació de les proves a realitzar
  
- Primer exercici: de caràcter obligatori i eliminatori
  
Es qualificarà de 0 a 10 punts. Consistirà a desenvolupar per un període màxim de dues hores, dos temes dels inclosos en l'annex I, que seran proposats pel tribunal, i que posteriorment seran llegits pels propis aspirants davant del tribunal i en sessió pública. Els possibles temes a desenvolupar seran triats entre els set primers.
  
- Segon exercici: de caràcter obligatori i eliminatori
  
Consistirà a ubicar determinades adreces dins d'un o diversos plànols del terme municipal, que seran facilitades als aspirants pel tribunal, es qualificarà de 0 a 10 punts.
  
- Tercer exercici: de caràcter obligatori i eliminatori
  
Consistirà en una prova d'operacions de càlcul senzill aritmètic i geomètric (problemes) amb una durada mínima d'una hora, a determinar pel tribunal; s'hi valorarà de 0 a 10 punts. Serà facultat del tribunal la selecció i determinació dels nivells mínims a assolir per a la superació d'aquesta classe d'exercici, així com la fixació dels criteris d'avaluació.
  
- Quart exercici: de caràcter obligatori i no eliminatori
  
Consistirà en una entrevista amb el tribunal en què es valoraran els coneixements concrets i específics propis del lloc de treball a exercir; s'hi valorarà de 0 a 5 punts.
  
- Ciqnuè exercici: de caràcter obligatori i no eliminatori
  
Consistirà a mantenir una conversa amb el tribunal, en valencià, en què es valoraran els coneixements orals dels aspirants en aquesta matèria. Es qualificarà de 0 a 5 punts. En el cas que els aspirants acreditaren estar en possessió del certificat de Coneixements Orals, expedit per la Junta Qualificadora de Coneixements de Valencià, quedaran eximits de realitzar aquesta prova, i se'ls atorgarà la màxima puntuació.
  
- Sisè exercici: de caràcter obligatori i no eliminatori. Pràctic
  
Consistirà a desenvolupar activament un mínim de tres funcions de les que habitualment els són pròpies als llocs de treball convocats. Es valoraran de 0 a 5 punts.
  
9.2 Concurs
  
Els mèrits a puntuar seran els següents:
  
9.2.1 Serveis prestats. Es valoraran a raó d'1 punt per any complet de serveis en el mateix grup o categoria laboral i 0,25 punts quan es tracte d'altres grups, fins a un màxim de 5 punts. Tals serveis es valoraran exclusivament quan s'hagen prestat en instal·lacions de qualsevol administració municipal.
  
9.2.2 Titulacions i diplomes. Es valoraran sempre que no constituesquen requisit per a accés a la plaça convocada. Es qualificaran únicament i exclusiva aquells que guarden relació amb les característiques de la plaça i per cada títol es concediran 0.20 punts, i per cada diploma 0,10 punts, i s'hi podrà obtenir un màxim per aquests conceptes de fins a 2 punts.
  
9.3 Retribucions. Els correspondran d'acord amb l'escala, grup i nivell en què estiguen classificades les places vacants en la plantilla.
  
9.4 En els supòsits d'empat en les qualificacions finals, el tribunal aplicarà les regles següents:
  
En cas de concurs-oposició a favor de qui tinga major puntuació en l'oposició.
  
Si persisteix l'empat, a favor de qui haja obtingut major qualificació en l'exercici pràctic.
  
Si encara continuara l'empat, a favor de l'aspirant de major edat.
  
Base 10. Publicitat de les qualificacions
  
10.1 Les qualificacions seran exposades al tauler d'anuncis de l'Ajuntament, després de la realització de cada exercici.
  
Juntament amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis obligatoris, han de passar a la fase de concurs, i els citarà, de no haver-ho fet abans, per tal que en el termini de deu dies hàbils, presenten, cas de no haver-ho fet abans, la documentació acreditativa dels mèrits, experiències... i altres, prevists en la convocatòria.
  
Una vegada baremats els mèrits, el tribunal exposarà al públic les llistes d'aspirants amb la puntuació obtinguda en la fase de concurs; així com la d'aprovats, pel seu ordre de puntuació total, i els concedirà un termini de deu dies, per tal que formulen les reclamacions que estimen pertinents en relació amb la baremació.
  
Resoltes les possibles al·legacions i subsanacions, el tribunal dictarà resolució en què fixarà la relació definitiva d'aspirants aprovats, pel seu ordre de puntuació, que sota cap circumstància no podrà incloure un nombre superior al de places convocades.
  
Base 11. Llista i proposta d'aprovats pel tribunal. Finalitzades les proves selectives, el tribunal juntament amb la relació d'aspirants admesos per ordre de puntuació, elevarà proposta de contractació al seu favor.
  
Base 12. Presentació de documents 12.1 Publicada la relació definitiva d'aspirants seleccionats, aquests hauran d'aportar davant de l'administració de l'Ajuntament, en el termini de vint dies hàbils, la documentació acreditativa que reuneixen tots i cada un dels requisits exigits en la convocatòria.
  
12.2 Els qui tinguen la condició de personal laboral al servei de les administracions públiques, estaran exempts de justificar les condicions i els requisits que ja hi tenien anteriorment acreditats.
  
Base 13. Nomenament i contractació en règim laboral 13.1 Presentada la documentació pels interessats, i sent aquesta conforme, l'òrgan municipal competent autoritzarà la contractació dels aspirants proposats pel tribunal.
  
13.2 Els nomenaments seran notificats als interessats que hauran de prendre possessió en el termini de tres dies hàbils, si viuen a la mateixa localitat, o en el d'un mes, si resideixen a localitat distinta.
  
13.3 En l'acte de la signatura del contracte, el contractat haurà de prestar jurament o promesa d'acord amb la fórmula prevista en l'art. 32.e del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Funció Pública Valenciana, i en el RD 707/1979, de 5 d'abril (BOE núm. 83 de 6 d'abril de 1979).
  
Base 14. Incidències El tribunal està facultat per a resoldre els dubtes que es presenten i prendre els acords necessaris per al bon ordre de l'oposició, en tot allò que no estiga previst en aquestes bases.
  
Base 15. Impugnació i revocació de la convocatòria 15.1. Contra aquestes bases, que esgoten la via administrativa, es podrà interposar recurs contenciós administratiu, durant el termini de dos mesos a comptar des de l'endemà de la publicació en el BOP i DOGV, de conformitat amb allò previst en l'art. 46 de la vigent Llei Reguladora de la Jurisdicció Contenciosa Administrativa.
  
15.2. En qualsevol moment, sempre abans de la publicació de les llistes d'aspirants admesos i exclosos, el ple de l'Ajuntament podrà modificar o deixar sense efecte la convocatòria mitjançant l'adopció d'acord corresponent, en ordre al que disposen els art. 102 i 103 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Base 16. Publicitat
  
16.1 L'aprovació d'aquestes bases es publicarà en el DOGV, i la convocatòria, a més a més en el BOE, d'acord amb el que disposa l'art. 6.2 del Reial Decret 896/1991, de 7 de juny (BOE núm. 142, de 14 de juny de 1991), i contindrà: denominació de l'escala, grup, nivell de C,D, corporació que convoca, nombre de places i data i núm. del BOP en què s'hagen publicat les bases i la convocatòria.
  
16.2 Aquestes bases estaran a disposició de les persones interessades a les dependències municipals i l'Ajuntament en podrà facilitar còpies a petició d'aquestes.
  
Benaguasil, 14 de juliol de 2000.- L'alcalde: Joaquín Herráez Bonet.
  
ANNEX I
  
Temari
  
Tema 1. La Constitució espanyola de 1978. Estructura. Drets fonamentals i llibertats públiques. Garanties.
  
Tema 2. L'ordenació del territori en la Constitució espanyola. Principis generals. L'Administració Local.
  
Tema 3. L'organització municipal. Els òrgans bàsics. Alcalde, tinents d'alcalde, ple, Comissió de Govern. Els òrgans complementaris.
  
Tema 4. Personal al servei de les entitats locals: plantilles. Funcionaris de carrera d'Administració Local. Funcionaris interins. Personal eventual i laboral.
  
Tema 5. El procediment administratiu. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tema 6. L'atenció al públic; acollida i informació al ciutadà. El Registre General: entrada i eixida de documents.
  
Tema 7. El contracte administratiu de subministrament menor.
  
Tema 8. Nocions elementals d'aritmètica i càlcul senzill.
  
Tema 9. Nocions elementals de geometria. Símbols: arcs, triangles i quadrilàters.
  
Tema 10. El terme municipal de Benaguasil.
  
ANNEX II
  
Model d'instància
  
El senyor/la senyora ... amb DNI ... amb domicili a carrer/plaça. ... núm. ... d ... província de ... CP ... Tel. ...
  
EXPOSA
  
Que, assabentat/da de la convocatòria del procediment de selecció per a les places de conserge del Poliesportiu, segons anunci publicat en el BOE, de data ...
  
Declare sota la meua responsabilitat complir tots i cada un dels requisits previstos en las bases de la convocatòria.
  
Acompanye a aquesta sol·licitud fotocòpia compulsada del DNI i del justificant de l'ingrés dels drets d'examen en la forma i quantia previstes en les bases de la convocatòria.
  
Per tot això:
  
SOL·LICITA
  
Que es tinga per presentada aquesta instància i les còpies que l'acompanyen i siga admesa i, de conformitat amb aquesta, se m'accepte de participar en les proves selectives convocades per a les places indicades en el cos de la convocatòria esmentada.
  
Benaguasil, a ... d ... de 2000
  
Signat: ...